
Līgums Nr.
[bookmark: _Hlk11163536]par autonomās elektrības ražošanas iekārtu piegādi un uzstādīšanu RAKUS stacionāros steidzamības kārtā

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta ielā 2, Rīgā, LV-1038, kuru pārstāv valde, turpmāk – Pasūtītājs, un
______________, reģistrācijas Nr. ______________, kuru pārstāv ______________, turpmāk - Izpildītājs,
abi kopā un katrs atsevišķi turpmāk – Puses vai Puse,
Pusēm ņemot vērā, ka Izpildītājs ir atzīts par uzvarētāju Pasūtītāja rīkotajā atklātā konkursā “Autonomās elektrības ražošanas iekārtu piegāde un uzstādīšana RAKUS stacionāros steidzamības kārtā”, ID Nr. RAKUS 2023/124K, turpmāk - Atklāts konkurss, 
noslēdz šādu līgumu, turpmāk - Līgums:

1. LĪGUMA PRIEKŠMETS
1.1. Izpildītājs apņemas saskaņā ar iepirkumā noteiktajām prasībām un Izpildītāja iesniegto piedāvājumu saskaņā ar Līguma 1. un 2. pielikumā noteiktajām Tehniskajām specifikācijām (turpmāk – Tehniskās specifikācijas), kā Līguma 3. pielikumā “Finanšu piedāvājumā”  minētajām cenām veikt autonomo elektrības ražošanas iekārtu (turpmāk – Iekārtas) piegādi un uzstādīšanu, pieslēgšanu ar projektēšanas un saskaņošanas darbiem autonomam darbības režīmam (turpmāk – Darbi), nodrošinot arī nepieciešamās apmācības un apkopes garantijas periodā. 
1.2. Iekārtu piegāde, uzstādīšana un pieslēgšana ietver, tai skaitā, bet ne tikai:
1.2.1. Iekārtu piegādei un uzstādīšanai nepieciešamo darbu izpildi, tai skaitā projektēšanas un saskaņošanas darbus, visu nepieciešamo materiālu, palīgierīču, mehānismu un darbarīku, kas tam nepieciešami, nodrošināšanu;
1.2.2. Iekārtu komplektācijas, funkcionalitātes, darbaspēju pārbaudi Iekārtu piegādes un uzstādīšanas vietās, Pasūtītāja klātbūtnē;
1.2.3. visu iepakojuma materiālu, palīgierīču, mehānismu, darbarīku un Iekārtu piegādes rezultātā radušos gružu aizvākšanu, nodrošinot, ka piegādes un uzstādīšanas vietās tiek atjaunota tāda tīrība un kārtība, kāda tā bija pirms darbu uzsākšanas;
1.2.4. Pasūtītāja noteikto personu apmācību, kas ietver teorētisko un praktisko apmācību minimālā apjomā latviešu valodā atbilstoši Tehniskajās specifikācijām noteiktajam.
1.3. Puses vienojas par šādiem Līguma tekstā papildus izmatotajiem terminiem:
1.3.1. Pasūtījums – Līguma 1.1. punktā minētās, kā arī visas citas Līguma izpildei nepieciešamās darbības kopumā;
1.3.2. Iekārtas – autonomās elektrības ražošanas iekārtas saskaņā ar Tehniskajām specifikācijām;
1.3.3. Darbi – saskaņā ar Tehnisko specifikāciju un normatīvo aktu prasībām veicamie Iekārtu piegādes, uzstādīšanas un pieslēgšanas darbi;
1.3.4. Objekti – Pasūtītāja stacionāri, kur tiek veikti šī Līguma priekšmetā minētie Darbi.

2. PASŪTĪJUMA IZPILDES TERMIŅŠ
2.1. Iekārtu piegādes un uzstādīšanas darbus Izpildītājs izpilda sešu mēnešu laikā no Līguma abpusējās parakstīšanas dienas.
2.2. Līguma 1.3.2. apakšpunktā minēto Iekārtu garantija ir ne mazāk kā 24 (divdesmit četri) mēneši no nodošanas - pieņemšanas akta abpusējas parakstīšanas brīža.
2.3. Izpildītājs nodrošina Iekārtu apkalpošanu un apkopes garantijas laikā. Izmaksas par Iekārtu apkalpošanu un apkopēm iekļautas pretendenta piedāvātajā cenā.

3. PASŪTĪJUMA IZPILDE
3.1. Izpildītājs Līguma 1. punktā minētos darbus, veic saskaņā ar Līguma nosacījumiem un Tehniskajām specifikācijām (Līguma pielikums Nr. 1 un Nr. 2).
3.2. Izpildītājs veic Iekārtu piegādes, uzstādīšanas un pieslēgšanas darbus saskaņā ar Līguma nosacījumiem un Tehniskajām specifikācijām (Līguma pielikums Nr. 1 un Nr. 2) noteiktajā kārtībā, kā arī ievērojot šādas Darbu veikšanai Pasūtītāja izvirzītas prasības un kārtību:
3.2.1. Izpildītājs nodrošina kvalitatīvu Darbu veikšanu;
3.2.2. Izpildītājs Darbus veic termiņos, kas noteikti Tehniskajās specifikācijās un saskaņā ar Izpildītāja izstrādāto un Pasūtītāja saskaņoto darbu veikšanas grafiku;
3.2.3. Izpildītājs veic Pasūtītāja noteikto personu apmācību, kas ietver teorētisko un praktisko apmācību minimālā apjomā latviešu valodā;
3.2.4. Izpildītājs, veicot Darbus, ievēro Līguma, Līguma pielikumu un citu Latvijas Republikas normatīvo aktu prasības;
3.2.5. Izpildītājs veic nepieciešamās sagatavošanas darbības pirms Darbu uzsākšanas;
3.2.6. Izpildītājs Darbos izmanto Tehniskās specifikācijas un citām Līguma prasībām atbilstošus materiālus un iekārtas;
3.2.7. Izpildītājam Līgumā noteikto Darbu izpildei ir tiesības piesaistīt apakšuzņēmējus, saskaņā ar Publisko iepirkumu likuma 63.pantu. Izpildītājs Līguma izpildes gaitā un Līgumā noteiktā garantijas laikā pilnā mērā atbild par savu piesaistīto apakšuzņēmēju veikto darbu, kā arī par viņu pieļautām kļūdām. Izpildītājs Darbu veikšanai nodrošina Iepirkuma piedāvājumā norādītos apakšuzņēmējus un speciālistus. Izpildītājs apakšuzņēmējus, uz kuru iespējām balstījies iepirkumā, lai apliecinātu savas kvalifikācijas atbilstību iepirkuma dokumentos noteiktajām prasībām, drīkst mainīt tikai ar Pasūtītāja rakstveida piekrišanu.
3.2.8. Izpildītājs nodrošina visas Darbu izpildes procesā nepieciešamās dokumentācijas sagatavošanu un nodošanu Pasūtītājam;
3.2.9. Izpildītājs nodrošina Darbu vadītāja nepārtraukti telefonisku un elektronisku sasniedzamību Darbu izpildes laikā.
3.2.10. Izpildītājs iesniedz Pasūtītājam nodošanas-pieņemšanas aktu (turpmāk – Darbu nodošanas-pieņemšanas akts). Pasūtītājs piecu darbdienu laikā no Darbu nodošanas-pieņemšanas akta saņemšanas dienas to paraksta vai arī nosūta Izpildītājam motivētu atteikumu pieņemt Darbus. Darbu nodošanas-pieņemšanas akts ir pamats maksājumu izdarīšanai saskaņā ar Līgumu.
3.2.11. Ja Darbu veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts uzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Darbu izpildes termiņa pagarinājumu, kas atbilst radušos šķēršļu vai apstākļu darbības ilgumam.

4. PASŪTĪJUMA PIEŅEMŠANAS-NODOŠANAS NOTEIKUMI
4.1. Līguma Darbu nodošana – pieņemšana notiek šādā kārtībā:
4.1.1. Pēc Darbu un visu citu nepieciešamo darbu pabeigšanas (atbilstoši Līguma 5. sadaļas nosacījumiem) Izpildītājs par to rakstiski paziņo Pasūtītājam. Pasūtītājs piecu darbdienu laikā veic veikto Darbu apskati. 
4.1.2. Ar Darbu gala nodošanas-pieņemšanas akta parakstīšanu, Izpildītājs nodod Pasūtītājam tehnisko izpildes dokumentāciju;
4.1.3. Izpildītājs pirms Darbu nodošanas-pieņemšanas akta parakstīšanas atbrīvo darbu izpildes vietu, tostarp izved gružus;
4.1.4. Darbu nodošanas-pieņemšanas akts parakstīšana neatbrīvo Izpildītāju no atbildības par defektiem, kuri atklājas pēc akta parakstīšanas;
4.1.5. No Pasūtītāja puses par darbu izpildes uzraudzību atbildīgs un darbus pieņemt ir pilnvarots ________________, tālrunis ____________________;
4.1.6. No Izpildītāja puses par darbu izpildes uzraudzību atbildīgs un darbus nodot ir pilnvarots ________________, tālrunis ____________________ .

5. LĪGUMA CENA UN NORĒĶINU KĀRTĪBA
5.1. Līguma kopējā summa ir _____________ EUR (_______________euro) apmērā. Līgumcenā ietverti visi nepieciešamie un visi iespējamie Izpildītāja izdevumi, kuri nepieciešami Līguma izpildei saskaņā ar Tehniskajās specifikācijās noteikto, kā arī iekļauti visi nodokļi, nodevas un citas maksas, kas jāapmaksā saskaņā ar Latvijas Republikas normatīvajiem aktiem. Papildus tiek maksāts pievienotās vērtības nodoklis (PVN), kas tiek aprēķināts saskaņā ar spēkā esošajiem tiesību aktiem attaisnojuma dokumenta darījumos izrakstīšanas brīdī.
5.2. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@aslimnica.lv.
5.3. Ja Izpildītāja iesniegtajā rēķinā nav norādīts pakalpojuma nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam divu darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
5.4. Apmaksu Pasūtītājs veic naudas pārskaitījuma veidā uz Izpildītāja norādīto bankas norēķinu kontu.
5.5. Par apmaksas datumu tiek uzskatīta diena, kad rēķinā norādītā naudas summa ir pārskaitīta no Pasūtītāja bankas konta uz Izpildītāja attiecīgajā rēķinā norādīto norēķinu kontu, un kad Pasūtītājs spēj uzrādīt bankas apliecinātu maksājuma uzdevumu (pārvedumu).

6. PUŠU TIESĪBAS, PIENĀKUMI UN ATBILDĪBA
6.1. Izpildītājs:
6.1.1. apņemas ar savu darbību nodrošināt Pasūtījuma izpildi saskaņā ar Iepirkuma prasībām, Tehniskajām specifikācijām un šo Līgumu un tajos minētā kvalitātē un noteiktā termiņā. Izpildītājs uzņemas pilnu atbildību par sava izpildītā darba kvalitāti;
6.1.2. ir atbildīgs par to, lai veicot Darbus tiktu ievērotas Latvijas Republikas normatīvo aktu prasības, tostarp darba drošības, ugunsdrošības, u.c. prasības;
6.1.3. ir atbildīgs par Objektos trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;
6.1.4. līdz Darbu nodošanas-pieņemšanas akta parakstīšanai uzņemas visus ar objektiem, Darbu, materiālu un iekārtu saglabāšanu saistītos riskus;
6.1.5. ievēro un pilda Pasūtītāja likumīgās prasības;
6.1.6. nodrošina Darbu vadītāja nepārtraukti telefonisku un elektronisku sasniedzamību Darbu izpildes laikā;
6.1.7. apņemas nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar ko Izpildītājam ir pienākums aizstāt minētos darbiniekus ar citiem.
6.1.8. veicot Iekārtu apkopi un remontu garantijas ietvaros Izpildītājs:
6.1.8.1. veic iekārtu tehnisko apkopi atbilstoši izgatavotājrūpnīcu instrukcijām, normatīvo un normatīvtehnisko aktu prasībām, Tehniskajās specifikācijās noteiktajam un nodrošina iekārtu tehnisko stāvokli un drošu darbību atbilstoši normatīvo aktu prasībām, lai nodrošinātu Iekārtu darbības nepārtrauktību;
6.1.8.2. pēc Pasūtītāja pieteikuma 10 (desmit) darba dienu laikā veic speciālu komplektējošo daļu piegādi;
6.1.8.3. uzņemas atbildību par darba aizsardzības, ugunsdrošības u.c. Latvijas Republikas likumdošanā paredzēto normu ievērošanu, veicot līgumā paredzētos darbus.
6.2. Pasūtītājs:
6.2.1. veic samaksu Līgumā noteiktajā kārtībā;
6.2.2. savlaicīgi veic Izpildītāja veikto darbu pieņemšanu vai sniedz motivētu atteikumu pieņemt darbus;
6.2.3. sniedz Izpildītājam Pasūtītājam pieejamo Līguma izpildei nepieciešamo, Izpildītāja pieprasīto informāciju un dokumentus;
6.2.4. nodrošina Izpildītājam, tā personālam un transportam iespēju netraucēti piekļūt Objektiem Līguma izpildei;
6.2.5. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus, lai pārliecinātos par Iekārtu atbilstību Tehniskajām specifikācijām;
6.3. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Līguma izpildi.

7. ATBILDĪBA
7.1. Ja Izpildītājs neievēro Līguma 2.1. punktā noteiktos termiņus, Pasūtītājs ir tiesīgs aprēķināt Izpildītājam līgumsodu 0,1% (nulle, komats, pieci procenti) apmērā no Līguma kopējās summas par katru nokavēto dienu, bet ne vairāk kā 10% no kopējās Līguma summas.
7.2. Ja Izpildītājs neievēro Tehniskajās specifikācijās noteikto Iekārtu garantijas kārtību, neveic Iekārtu ekspluatācijas laikā dīzeļģeneratoru testus zem slodzes, nenovērš Iekārtu defektus vai bojājumus, Pasūtītājs ir tiesīgs aprēķināt Izpildītājam līgumsodu Līguma 8.5.5.apakšpunktā noteiktajā apmērā.
7.3. Ja Pasūtītājs neveic Izpildītājam maksājumus Līgumā noteiktajā termiņā, un par pamatu tādam kavējumam nav Izpildītāja neizpildītās ar Līgumu uzņemtās saistības, Izpildītājs var prasīt no Pasūtītāja līgumsodu 0,1% (nulle, komats, pieci procenti) apmērā no nesamaksātās summas par katru nokavēto dienu.
7.4. Ja Pasūtītājs ir aprēķinājis kādu no Līgumā noteiktajiem līgumsodiem, Pasūtītājs veic līgumsoda ieturējumu no Izpildītājam izmaksājamiem maksājumiem, par to rakstiski informējot Izpildītāju, vai izraksta Izpildītājam attiecīgu rēķinu, kuru Izpildītājs apmaksā piecu darba dienu laikā no rēķina saņemšanas brīža.
7.5. Līgumsoda samaksa neatbrīvo Puses no Līgumā noteikto saistību pilnīgas izpildes.

8. GARANTIJAS
8.1. Izpildītājs garantē, ka pēc darbu pabeigšanas (gala akta parakstīšanas) Iekārtas atbildīs Tehniskajās specifikācijās noteiktajām, Līguma un citu Latvijas Republikas normatīvo aktu prasībām. Izpildītājs ir atbildīgs par visiem bojājumiem un Pasūtītājam un/vai trešajām personām nodarītajiem zaudējumiem, kas rodas vai var rasties neatbilstības Līgumam vai Latvijas Republikas normatīvajiem aktiem.
8.2. Iekārtu garantijas termiņš ir ne mazāk kā 24 (divdesmit četri) mēneši no Darbu gala nodošanas – pieņemšanas akta abpusējas parakstīšanas.
8.3. Izpildītājs nodrošina Iekārtu darbu garantijas periodu, tai skaitā dīzeļģeneratoru testus zem slodzes, defektu un bojājumu novēršanu, ne mazāk kā 24 (divdesmit četrus) mēnešus saskaņā ar Tehniskajās specifikācijās, Līgumā un Līguma pielikumos iekļautiem nosacījumiem. 
8.4. Izpildītājs apņemas Pasūtītājam pieņemamā termiņā uz sava rēķina novērst defektus, bojājumus un citus trūkumus, kas pie pareizas Iekārtu ekspluatācijas tiek konstatēti garantijas termiņa laikā, un uz kuriem ir attiecināma Līgumā noteiktā garantija.
8.5. Līguma 8.2. punktā minētās garantijas laikā iekārtas un to rezerves daļu nomaiņa notiek šādā kārtībā:
8.5.1. Pasūtītāja atbildīgā persona paziņo Izpildītājam par konstatētajiem iekārtu vai izveidotā risinājuma defektiem vai traucējumiem to darbībā, norādot bojājuma raksturu, un nosūtot bojājuma pieteikumu uz e-pastu:_________________ , vienlaicīgi informējot Izpildītāju pa tālruni ________________;
8.5.2. Defekta vai bojājuma pieteikuma iesniegšanas laiks tiek fiksēts uz Pasūtītāja elektroniskā pasta izdrukas, un Izpildītājam 24 (divdesmit četru) stundu laikā jānovērš defekts vai bojājums.
8.5.3. Saņemot Pasūtītāja ārkārtas izsaukuma pieprasījumu, Izpildītājam jāierodas objektā un jāsniedz pakalpojums sekojošos termiņos:
8.5.3.1. tehniķu ierašanās laiks pēc izsaukuma - līdz 60 (sešdesmit) minūtēm;
8.5.3.2. bojājuma novēršanas laiks – ne vairāk kā 24 (divdesmit četru) stundas no pieteikuma par defektu vai bojājumu saņemšanas brīža.
8.5.4. Izpildītājs var sniegt bojājumu novēršanas pakalpojumu ārpus norādītajiem termiņiem, tikai rakstiski vienojoties ar Pasūtītāju.
8.5.5. Gadījumā, ja 24 (četrdesmit četru) stundu laikā defekti vai bojājumi nav novērsti, Izpildītājs nav nodrošinājis bojāto komponenšu vai Iekārtu aizstāšanu ar līdzvērtīgām iekārtu komponentēm vai iekārtām, Pasūtītājs ir tiesīgs aprēķināt Izpildītājam līgumsodu 50,00 EUR (piecdesmit euro) apmērā par katru kavējuma dienu (neieskaitot brīvdienas un svētku dienas). Izpildītājam jānodrošina Iekārtu darbības nepārtrauktība, ja nepieciešams jāaizvieto Iekārtas ar līdzvērtīgām.

9. NEPĀRVARAMA VARA
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, Darbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3. Ja nepārvaramas varas apstākļu dēļ līgums nav izpildāms ilgāk par vienu mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.

10. LĪGUMA DARBĪBAS TERMIŅŠ
Līgums stājas spēkā, kad to ir parakstījušas abas Puses. Līgumā noteikto darbu izpildes termiņš noteikts Līguma 2. sadaļā. Tikai objektīvu apstākļu dēļ Līguma termiņš var tikt pagarināts.

11. LĪGUMA GROZĪŠANA UN IZBEIGŠANA
11.1. Līgums var tikt izbeigts tikai Līgumā noteiktajā kārtībā vai Pusēm savstarpēji rakstiski par to vienojoties.
11.2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pārstāvju parakstīti un tie ir saskaņā ar Līgumu un Publisko iepirkumu likuma 61. pantu.
11.3. Pasūtītājs nekavējoties var vienpusēji atkāpties no Līguma, par to rakstveidā paziņojot Izpildītājam, ja Izpildītājs:
11.3.1. neveic Darbus Līgumā un Iekārtu garantijas laikā noteiktajos termiņos vai nepilda citas Līgumā noteiktās saistības – ar nosacījumu, ka Izpildītājs 10 (desmit) dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;
11.3.2. neievēro Tehnisko specifikāciju vai citu Līguma, vai citu Latvijas Republikas normatīvo aktu prasības;
11.3.3. ir atzīts par maksātnespējīgu vai ir apturēta Izpildītāja saimnieciskā darbība;
11.3.4. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.4. Izpildītājs 10 (desmit) dienu laikā no Pasūtītāja paziņojuma par vienpusēju atkāpšanos no Līguma saņemšanas dienas samaksā Pasūtītājam līgumsodu saskaņā ar Līguma noteikumiem.
11.5. Pēc Pasūtītāja vienpusējas atkāpšanās no Līguma Izpildītājs Pasūtītāja noteiktajā datumā pārtrauc darbus, veic visus pasākumus, lai darbu vieta tiktu atstāti nebojātā, drošā stāvoklī, sakopj darbu izpildes vietu, nodod Pasūtītājam ar Darbiem saistītos dokumentus, nodrošina, ka tā personāls atstāj Objektus. Par Objektu nodošanu Pasūtītājam Puses sastāda attiecīgu aktu.
11.6. Ja Pasūtītājs nokavē maksājumu par vairāk nekā 60 (sešdesmit) dienām vai apgrūtina vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 10 (desmit) dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai novērsis šķēršļus Izpildītāja Līgumā noteikto saistību izpildei.
11.7. Līgums ir uzskatāms par vienpusējā kārtā izbeigtu ar dienu, kas norādīta attiecīgā Līguma izbeigšanas paziņojumā.

12. PIEMĒROJAMĀS TIESĪBAS UN STRĪDU RISINĀŠANAS KĀRTĪBA
12.1. Līgums interpretējams un pildāms saskaņā ar Latvijas Republikas normatīvajiem aktiem. Līgumā nenoregulētajiem jautājumiem piemērojami Latvijas Republikas normatīvie akti.
12.2. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
12.3. Ja strīda risinājumu neizdodas panākt Puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.

13. CITI NOTEIKUMI
13.1. Līgumā noteikto tiesību un saistību nodošana trešajām personām pieļaujama tikai ar otras Puses piekrišanu.
13.2. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.
13.3. Puse rakstveidā informē otru Pusi par kontaktinformācijas vai rekvizītu maiņu.
13.4. Visi paziņojumi un vēstules tiek uzskatītas par saņemtām septiņas dienas pēc to nosūtīšanas ar pasta starpniecību uz Puses juridisko adresi vai, ja tās izsniegtas pret parakstu jebkurai Izpildītāja/Pasūtītāja juridiskajā vai reģistrētajā biroja adresē esošai personai, kas uzdevusies par Izpildītāja/Pasūtītāja darbinieku.
13.5. Līgums sastādīts un parakstīts divos oriģinālos eksemplāros uz ___lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
13.6. Šādi Līguma pielikumi ir Līguma neatņemama sastāvdaļa:
13.6.1. 1.pielikums: Tehniskā specifikācija uz ___lapām;
13.6.2. 2.pielikums: Tehniskā specifikācija uz ___lapām;
13.6.3. 3.pielikums: Finanšu piedāvājums uz ___lapām.

14. PUŠU REKVIZĪTI UN PARAKSTI

